CELEX: 22005A0225(01)
Language: el
Date: 2004-10-28 00:00:00
Title: Ανταλλαγή επιστολών μεταξύ του Γραφείου των Ηνωμένων Εθνών για τον Συντονισμό των Ανθρωπιστικών Υποθέσεων (UNOCHA) και της Επιτροπής των Ευρωπαϊκών Κοινοτήτων σχετικά με τη συνεργασία τους στον τομέα της αντιμετώπισης καταστροφών (σε περίπτωση ταυτόχρονων επεμβάσεων σε χώρα που πλήττεται από καταστροφή)

Σημαντική ανακοίνωση νομικού περιεχομένου

|

22005A0225(01)

Ανταλλαγή επιστολών μεταξύ του Γραφείου των Ηνωμένων Εθνών για τον Συντονισμό των Ανθρωπιστικών Υποθέσεων (UNOCHA) και της Επιτροπής των Ευρωπαϊκών Κοινοτήτων σχετικά με τη συνεργασία τους στον τομέα της αντιμετώπισης καταστροφών (σε περίπτωση ταυτόχρονων επεμβάσεων σε χώρα που πλήττεται από καταστροφή)  

Επίσημη Εφημερίδα αριθ. L 052 της 25/02/2005 σ. 0042 - 0048

		ΗΝΩΜΕΝΑ ΕΘΝΗΑριθ. Αναφοράς28 Οκτωβρίου 2004Αγαπητοί Επίτροποι Wallström και Nielson,Έχω την τιμή να σας ενημερώσω για την παραλαβή της επιστολής σας της 27ης Οκτωβρίου 2004 στην οποία προτείνεται η εγκαθίδρυση δομημένου διαλόγου και στενής συνεργασίας μεταξύ της Ευρωπαϊκής Επιτροπής και των Ηνωμένων Εθνών στον τομέα της αντιμετώπισης καταστροφών, του επιτόπιου συντονισμού και της ανθρωπιστικής δράσης.Με ικανοποίηση επιβεβαιώνω την επ’αυτών συμφωνία των Ηνωμένων Εθνών και προσβλέπω σε συνάντηση τόσο με εσάς, όσο και με εκείνους που θα σας διαδεχθούν, στην πλησιέστερη για εσάς ημερομηνία, ώστε να συζητήσουμε θέματα ταχείας και αποτελεσματικής εφαρμογής.Δράττομαι της ευκαιρίας για να εκφράσω την ικανοποίησή μου για τα αποτελέσματα των συζητήσεων που πραγματοποίησαν οι Υπηρεσίες μας τους τελευταίους δεκαοκτώ μήνες, οι οποίες οδήγησαν στη σύνταξη του παρόντος κειμένου συμφωνίας, στο πνεύμα των κατευθυντηρίων αρχών που περιέχονται στο παράρτημα του ψηφίσματος 46/182 της Γενικής Συνέλευσης. Θα ήθελα επίσης να σας καταστήσω κοινωνό της εκ μέρους μου αναγνώρισης της εξαίρετης εργασίας που διεκπεραίωσαν οι οικείες ομάδες μας, καθώς και του θετικού ευεργετικού ρόλου των τριών κρατών που ανέλαβαν την Ευρωπαϊκή Προεδρία κατά την περίοδο αυτή.Μετά τιμής,Jan EgelandΓενικός Υπογραμματέας για τις Ανθρωπιστικές ΥποθέσειςΣυντονιστής της αρωγής σε καταστάσεις εκτάκτου ανάγκηςΕπίτροπος Margot WallströmΓενική Διεύθυνση ΠεριβάλλονΒρυξέλλεςΕπίτροπος Poul NielsonΥπηρεσία Ανθρωπιστικής Βοήθειας (ECHO)Βρυξέλλες--------------------------------------------------